## Pravilnik o uvjetima i načinu korištenja sredstava Fonda za regionalni razvoj Republike Hrvatske

### NN 65/2002 (5.6.2002.), Pravilnik o uvjetima i načinu korištenja sredstava Fonda za regionalni razvoj Republike Hrvatske

# FOND ZA REGIONALNI RAZVOJ

1117

Na teme­lju članka 12. stavka 3. Zakona o
Fondu za re­gionalni razvoj (»Narodne novine«, broj 107/2001) Upravni odbor
Fonda za re­gionalni razvoj na prvoj sjednici, održanoj 14. ve­ljače 2002.
godine, uz suglasnost Vlade Republike Hrvatske dobivene na sjednici održanoj 9.
svib­nja 2002. godine, donio je

## PRAVILNIK

### O UVJETIMA I NAČINU KORIŠTENJA SREDSTAVA FONDA ZA REGIONALNI RAZVOJ REPUBLIKE HRVATSKE

Članak 1.

Ovim se Pravilnikom uređuju uvjeti i način
realizacije programa i projekata iz Financijskog plana sukladno članku 7.
stavak 2. Zakona o Fondu za re­gionalni razvoj Republike Hrvatske (»Narodne
novine«, broj 107/01 – u nastavku teksta: Fond).

Članak 2.

Sredstva Fonda namije­njena su realizaciji
infrastrukturnih projekata, koji su preduvjet za gospodarski razvoj područja
definiranih u članku 1. stavak 3. Zakona o Fondu za re­gionalni razvoj
Republike Hrvatske. Infrastrukturni projekti odabrat će se pomoću *costbenefit*
analize, uz uvažava­nje specifičnih ci­ljeva razvoja pojedine županije.

Sredstva Fonda namije­njena su realizaciji
gospodarskih projekata, pri čemu će se rukovoditi rentabilnošću projekta,
izvoznom orijentiranosti, utjecajem na okoliš, zasnovanosti na domaćim
resursima i na zapoš­ljava­nju lokalnog stanovništva. Metodologijsku uputu za
razradu navedenih kriterija Fond će do­staviti županijama.

Fond će organizirati izradu četverogodiš­njih
i godiš­njih planova razvoja županija. Metodologijsku uputu za izradu planova
razvoja županija Fond će dostaviti županijama.

Do 15. 9. 2002. županije će Fondu
dostaviti četverogodiš­nje planove razvoja za razdob­lje od 2002. do 2005.
godine (usvojene na županijskim skupštinama) iz stavka 3. ovoga članka.

Do 31. 10. tekuće godine županije će Fondu
dostaviti godiš­nje planove razvoja za s­ljedeću godinu (usvojene na županijskim
skupštinama) iz stavka 3. ovoga članka.

Članak 3.

Sredstva za projekte iz članka 2. stavci
1. i 2. ovoga Pravilnika su povratna. Kreditne uvjete i vrijeme povrata utvrđuje
Upravni odbor Fonda, s tim da ti uvjeti budu povo­ljniji od onih na tržištu
kapitala.

Iznimno, infrastrukturni projekti iz članka
2. stavak 1. ovoga Pravilnika, koje predlažu područja čija je financijska snaga
(proračunska sredstva po stanovniku) ma­nja od 65% od prosjeka Republike
Hrvatske, mogu se (odlukom Upravnog odbora) do 50% investicijskog projekta
financirati bespovratno.

Iznimno, krediti za gospodarske projekte
iz članka 2. stavak 2. mogu se (odlukom Upravnog odbora) do 40% odobrenog
kredita pretvoriti u vlasnički udio ako se ocijeni da projekti iznad­pro­sječno
zadovo­ljavaju kriterije navedene u članku 2. stavak 2.

Članak
4.

Projekti
i programi utvrđeni u financijskom planu, koje je usvojio Hrvatski sabor,
financiraju se sredstvima Fonda pod uvjetima i na način kako je utvrđeno
financijskim planom Fonda, odlukom Upravnog odbora Fonda.

Članak
5.

Godiš­nji
plan i financijski plan Fonda utvrđuju županijske kvote s obzirom na veličinu
područja iz članka 1. stavak 3. Zakona o Fondu za re­gionalni razvoj Republike
Hrvatske.

Članak
6.

Uprava
Fonda, odlukom Upravnog odbora, uz suglasnost Vlade Republike Hrvatske,
raspisuje natječaj za prikup­lja­nje ponuda i odabir projekata koji će se
financirati sredstvima Fonda.

Na
natječaju sudjeluju županije s projektima.

Javnim
natječajem podrobnije će se odrediti kreditni uvjeti fi­nancira­nja projekata
te kvantifikacija kriterija za evaluaciju pro­jekata iz članka 2. ovoga
Pravilnika.

Članak 7.

Prvi
odabir unutar svoga područja, odnosno rangira­nje pro­jekata teme­ljem
navedenih kriterija izvršit će županije.

U
odabiru projekata jednakoga znače­nja prednost će imati oni projekti koji
ponude veći postotak samofinancira­nja.

Upravni
odbor Fonda, na prijedlog Uprave Fonda, donosi odluku o odabiru projekata.

Članak
8.

Sredstva
Fonda bit će raspoređena odlukom Upravnog odbora Fonda.

Članak
9.

Ovaj
Pravilnik stupa na snagu 8 dana od dana objave u »Narodnim novinama«.

Predsjednik
Upravnog odbora
**dr. Mato Crkvenac,** v. r.

Pravilnik, NN 65/2002-1117